# 

METODIKA POPISU ZÁKLADNÝCH PRÍPADOV PRÍNOSOV PRE IT PROJEKTY ROZVOJA

**V1.0 (15.12.2021**

**Obsah**

[1](#_Toc90977831)

[Úvod 3](#_Toc90977832)

[Popis oblastí prínosov 3](#_Toc90977833)

[Prínosy vyplývajúce z výmeny IKT zariadení 3](#_Toc90977834)

[Prípad 1 – Znemožnenie výkonu povolania 4](#_Toc90977835)

[Prípad 2 – Úspora prevádzkových nákladov 4](#_Toc90977836)

[Prípad 3 – Zníženie rizika výpadku služby 5](#_Toc90977837)

[Prínosy vyplývajúce z optimalizácie / zefektívnenie výkonu agendy vďaka projektom 6](#_Toc90977838)

[Prípad 1 – Úspora nákladov na strane štátu 6](#_Toc90977839)

[Úspora nákladov klienta 7](#_Toc90977840)

[Kvalitatívne prínosy 8](#_Toc90977841)

[EXCEL 8](#_Toc90977842)

[Prínosy vyplývajúce z výmeny IKT 8](#_Toc90977843)

[Prínosy vyplývajúce z optimalizácie / zefektívnenia výkonu agendy vďaka projektom 9](#_Toc90977844)

[SUMAR 10](#_Toc90977845)

# Úvod

Tento dokument má za úlohu popísať potenciálnu štruktúru prínosov, ktoré pripravované projekty rozvoja môžu priniesť. Rovnako prináša návod ako tieto prínsy definovať a to využitím excelovského nástroja Kalkulacka\_Prinosy\_Projekty rozvoja.

Vzhľadom na rôznu štruktúru a zameranie projektov rozvoja sú potenciálne prínosy rozdelené do dvoch základných oblastí:

* Prínosy vyplývajúce z výmeny IKT zariadení
* Prínosy vyplývajúce z optimalizácie / zefektívnenie výkonu agendy vďaka projektom

Obe možnosti prínosov je možné kombinovať v prípade, ak projekt rozvoja má vplyv na obe stránky prínosov.

# Popis oblastí prínosov

V nasledujúcej časti dokumentu sú popísané jednotlivé oblasti prínosov a spôsoby ich kalkulácie. Z pohľadu využitia kalkulácie prínosov je potrebné rozlišovať fázu prípravy projektu a to z titulu relevancie identifikovaných prínosov. Iná je relevancia v prípade prípravnej fázy a iná v prípade inicializačnej fázy.

***Prípravná fáza projektu***

V tejto fáze projektu je možné kalkulovať prínosy na základe odborných odhadov a skúseností z prípadných obdobne realizovaných projektov. Výsledné hodnoty slúžia skôr ako „vodítko“ pri základnom porovnaní potenciálnych nákladov na realizáciu projektu a dosiahnuteľných prínosov.

Údaje sú dôležité predovšetkým pre vedenie organizácie, aby sa vedelo rozhodnúť, či investovať ďalšie zdroje do inicializačnej a ostatných fáz prípravy a následnej realizácie projektu.

***Inicializačná fáza***

Výstupy z tejto fázy projektu sú podkladovými materiálmi pre získanie stanoviska MIRRI a často aj stanoviska UHP. Preto pre túto fázu prípravy dokumentácie nie je vhodné používať kvalifikované odhady pre jednotlivé parametre prípadov použitia, ale je potrebné mať údaje podložené na základe reálnych dát, ktoré v organizácií vznikajú a existujú.

V rámci jednotlivých prípadov použitia sú uvedené príklady, odkiaľ čerpať údaje pre zreálnenie výpočtov benefitov.

## Prínosy vyplývajúce z výmeny IKT zariadení

V tejto časti je popísaná štruktúra prínosov a ich výpočtu pre projekty, ktoré sú zamerané na výmenu IKT zariadení ako sú napr. desktopy, káble, switche, servery a pod., ktorých funkčnosť bezprostredne ovplyvňuje výkon práce zamestnancov daných OVM (prípadne inštitúcií verejnej správy) alebo ovplyvňuje prístupnosť služby verejnosti.

Rovnako je možné kalkulovať prínosy pre výmenu napr. SW komponentov, ktoré majú charakter „krabicových“ riešení.

Obe tieto situácie vedú z zvýšeniu efektivity zabezpečenia výkonu dotknutého povolania alebo poskytovania služieb verejnosti.

V nasledujúcej časti sú popísané 3 základné možnosti ako kalkulovať dopad „nečinnosti“ v prípade zastaranosti / nepostačujúcej funkcionalite týchto komponentov. Jedná sa o nasledovné prípady:

* Znemožnenie výkonu povolania pracovníkov
* Úspora resp. kalkulácia prevádzkových nákladov
* Zníženie rizika výpadku služby

Vždy sa porovnávajú náklady vynaložené na obnovu zariadenia a jeho následnú prevádzku s nákladmi súvisiacimi s prevádzkou existujúceho zariadenia a nákladov vyplývajúcich z možnej finančnej straty resp. neefektivity výkonu či už zamestnancov alebo zákazníkov inštitúcií (občan / podnikateľ/ iná inštitúcia verejnej správy).

### Prípad 1 – Znemožnenie výkonu povolania

Tento prípad je zameraný na kalkuláciu neefektívnych nákladov, ktoré vyplývajú zo znemožnenia výkonu práce v dôsledku zastaraných technológií alebo softwarového vybavenia. Základným predpokladom tohto prípadu je zadefinovanie dotknutých pracovníkov, ktorých práca je závislá na danom zariadení (infraštruktúre) a identifikovanie rizika (v percentách) výpadku dotknutého zariadenia (infraštruktúry).

#### Potrebné premenné na kalkuláciu prínosov

* Identifikovanie zariadenia / infraštruktúry
* Identifikovanie počtu dotknutých pracovníkov, ktorí prácu vykonávajú
* Identifikovanie % výkonu práce, na ktoré využívajú dané zariadenie / infraštruktúru
* Identifikovanie  ceny práce (superhrubá mzda) zamestnancov, ktorí sú riešením ovplyvnení (jedná sa o priemernú hodnotu mzdy pre dotknutých pracovníkov)
* Identifikovanie % prípadného výpadku

#### Spôsob kalkulácie

Kalkulácia vychádza z identifikácie neefektívneho času pracovníkov, kedy nemôžu efektívne vykonávať svoju prácu z titulu technických obmedzení. Táto hodnota neefektivity sa započítava následne do vynaložených nákladov súčasného stavu a porovnáva sa s obstarávacími výdavkami a budúcou prevádzkou nového riešenia. Kalkulácia je prepočítaná na obdobie 10 rokov.

#### Potenciálne zdroje údajov v inicializačnej fáze

|  |  |
| --- | --- |
| **Položka kalkulácie** | **Zdroj údajov** |
| Valorizačné % mzdy | * Kolektívna zmluva, prípadné iné dokumenty (mzdový predpis a pod.) |
| Nárast výpadkov počas rokov  % Výpadkov | * Údaje z prevádzky IS o zaznamenaných výpadkoch a dĺžky ich trvania |
| Počet dotknutých pracovníkov | * Údaje z personálneho oddelenia, že dané pozície majú vykonávať danú činnosť * Údaje z Active Directory, že dané pozície majú k danému zariadeniu / SW prístup a používajú ho na výkon práce * Log manažment, že dané pozície vykonávajú analyzované činnosti |
| % Práce na ktoré využívajú zariadenie | * Analytické údaje zo snímky dňa * Údaje z realizovaných personálnych projektov * .... |
| Mzdový náklad | * Mzdové účtovníctvo |

### Prípad 2 – Úspora prevádzkových nákladov

Tento prípad je zameraný na kalkuláciu nákladov (či už pozitívnu alebo negatívnu) vyplývajúcich z porovnania nákladov na prevádzku nového zariadenia / infraštruktúr s nákladmi na prevádzku existujúceho zariadenia. Jedná sa o prípad, kedy prevádzkové náklady súčasného riešenia sú zaťažené neobvykle vysokými nákladmi napr. na opravy a údržbu z titulu zastarania dotknutých zariadení.

#### Potrebné premenné na kalkuláciu prínosov

* Identifikovanie zariadenia / infraštruktúry
* Identifikovanie AS IS nákladov na existujúce riešenie:
  + prevádzkové bežné výdavky
* Identifikovanie TO BE nákladov na prevádzku nového riešenia:
  + prevádzkové bežné výdavky
  + opravy a udržiavanie v čase (odhady)

#### Spôsob kalkulácie prínosov

Kalkulácia je založená na porovnaní AS IS prevádzkových nákladov ako kumulatívnych nákladov v čase počas 10tich rokov a sumy nákladov na obstaranie riešenia a jeho prevádzky v horizonte 10tich rokov. Do komplexného porovnania nákladov tak vstupuje tento rozdiel buď ako pozitívny (šetrenie prevádzkových nákladov) alebo ako negatívny (budúce prevádzkové náklady sú vyššie) faktor vyhodnotenia.

#### Potenciálne zdroje údajov v inicializačnej fáze

|  |  |
| --- | --- |
| **Položka kalkulácie** | **Zdroj údajov** |
| Ročné prevádzkové náklady - AS IS – SLA | * Jedná sa o údaje z účtovníctva, ktoré sa viažu na súčasné zabezpečenie prevádzky |
| Prevádzkové náklady - TO BE - SLA % | * Jedná sa o stanovenie %, ktoré vychádza z príručiek na kalkuláciu SLA nákladov * Prípadne je potrebné použiť náklady z obdobných projektov na zabezpečenie prevádzky |
| Ročné prevádzkové náklady - TO BE – ROZVOJ | * Jedná sa o odhad nákladov buď na základe % odporúčaného UPH a metodikami alebo stanovenej hodnoty z obdobných realizovaných projektov |

### Prípad 3 – Zníženie rizika výpadku služby

Tento prípad je založený na kalkulácii nákladov na strane občanov vyjadrených časom, ktorý občan vynaloží v snahe zrealizovať službu, ktorá sa stane počas snahy vykonať službu „nedostupnou“. Takto vynaloží na dosiahnutie služby viac času ako v prípade, ak by služba bola bezproblémová. Základným predpokladom je stanovenie bežného (priemerného) času trvania vybavenia služby a „prestojov“, ktoré sú spôsobené nedostupnosťou. Rovnako je potrebné stanoviť aj % výpadku služby v časovom horizonte.

#### Potrebné premenné na kalkuláciu prínosov

* Identifikovanie zariadenia / infraštruktúry
* Identifikovanie dotknutej služby
* Identifikovanie parametrov služby:
  + počet podaní
  + dĺžka trvania služby – aktívny čas používateľa (priemerný čas trvania služby)
  + % výpadku služby z počtu podaní
  + % hodnoty „prestoja“ – napr. 50% znamená, že je potrebných o 50% viac času na dokončenie služby
* OPTIONAL - Identifikovanie prípadných budúcich „prestojov“ v čase
* Identifikovanie nákladov na strane používateľa služby

#### Spôsob kalkulácie prínosov

Kalkulácia je založená na zadefinovaní nákladov, ktoré musí konzument služby vynaložiť navyše, aby dokončil realizovanú službu. Jedná sa vlastne o vyčíslenie nákladov na čas potrebný na dokončenie služby. Táto hodnota vstupuje do komplexného vyhodnotenia nákladov výmeny IKT alebo SW, ktoré sú potrebné pre plynulé zachovanie služby.

#### Potenciálne zdroje údajov v inicializačnej fáze

|  |  |
| --- | --- |
| **Položka kalkulácie** | **Zdroj údajov** |
| Nárast výpadku služby v % | * Prevádzkové štatistiky dostupnosti služieb |
| Priemerná hodinová mzda | * Hodnota stanovená ako priemerná mzda v národnom hospodárstve v danom čase (napr. Q-1) vychádzajúca z údajov Štatistického úradu * V prípade, ak sa jedná o špecifickú skupinu ľudí, je potrebné hodnotu revidovať |
| Valorizácia mzdy v % | * Hodnota vychádzajúca z oficiálnych štatistík SR v tejto oblasti |
| Počet podaní - ročne | * Prevádzkové štatistiky o početnosti realizácie služby |
| Dĺžka trvania služby - min | * Prevádzkové štatistiky o dĺžke trvania výkonu služby |
| % Výpadku služby | * Prevádzkové štatistiky dostupnosti služieb |
| % Predĺženia služby | * Hodnota trvania výpadku služby * ....???? |

## Prínosy vyplývajúce z optimalizácie / zefektívnenie výkonu agendy vďaka projektom

V tejto časti je popísaná štruktúra prínosov a ich výpočtu pre projekty, ktoré sú zamerané na zefektívnenie výkonu realizovanej agendy a/alebo zníženie nákladov na strane zákazníka (PO/FO) a to v forme skrátenia času trvania procesov. Rovnako je možné v tejto časti kalkulovať aj prínosy, ktoré majú aj iný charakter ako časový.

V nasledujúcej časti sú popísané 3 základné možnosti ako kalkulovať dopad realizovaného projektu rozvoja na zefektívnenie výkonu agendy. Jedná sa o nasledovné prípady:

* Úspora nákladov na strane štátu
* Úspora nákladov klienta
* Kvalitatívna úspora

Táto kalkulácia predstavuje kalkuláciu pre jednu agendu vyjadrenú počtom požiadaviek v systéme resp. počtom realizovaných úkonov / služieb. V prípade, ak sú realizáciou projektu dotknuté viaceré agendy, je potrebné spraviť kalkuláciu na viac krát.

### Prípad 1 – Úspora nákladov na strane štátu

Tento prípad je zameraný na kalkuláciu nákladov na strane štátu, ktorá súvisí s agendou dotknutou projektom. Prínosy sú definované ako „ušetrené“ personálne náklady vyplývajúce zo zefektívnenia činností výkonu agendy a rovnako ako úspora materiálových nákladov, ktoré v cieľovom stave nebude potrebné vynaložiť.

Ako príklad je možné uviesť elektronizáciu služieb, kedy spracovateľ nebude musieť realizovať manuálne úkony súvisiace napr. s evidenciou podaní a pod. a rovnako nebude musieť „míňať“ napr. kancelárske prostriedky na zabezpečenie služby (papier, tonery, poštovné a pod.).

#### Potrebné premenné na kalkuláciu prínosov

* Identifikovanie projektu rozvoja a investičných výdavkov
* Identifikácia agendy:
  + počet užívateľských požiadaviek na službu / početnosť agendy
  + hodinový mzdový náklad – vrátane odvodov na strane zamestnávateľa
  + čas spracovania podania
  + materiálové náklady na spracovanie podania

#### Spôsob kalkulácie prínosov

Kalkulácia vychádza z porovnania personálnych a materiálových nákladov na zabezpečenie danej agendy vyjadrenej jej početnosťou v sledovanom období (predpokladom je rok). Na základe stanoveného času trvania vybavenia agendy je možné identifikovať nárast prínosov v čase, ak bude projekt realizovaný.

Rovnako je možné vidieť aj elimináciou materiálových nákladov na zabezpečenie vybavenia agendy.

#### Potenciálne zdroje údajov v inicializačnej fáze projektu

|  |  |
| --- | --- |
| **Položka kalkulácie** | **Zdroj údajov** |
| Počet užívateľských požiadaviek - AS IS | * Štatistika realizácie agendy napr. z agendového systému alebo inej evidencie |
| Počet užívateľských požiadaviek - TO BE | * Jedná sa o stanovenie buď tých istých hodnôt, alebo ich nárast práve z titulu efektívnejšie výkonu služby / agendy |
| Mzdové náklady hodinový | * Mzdové účtovníctvo |
| Valorizácia mzdy | * Kolektívna zmluva, prípadné iné dokumenty (mzdový predpis a pod.) |
| Inflačný kooeficient | * Oficiálne štatistiky SR za sledované obdobie |
| Čas spracovania podania AS IS | * Štatistika realizácie agendy napr. z agendového systému alebo inej evidencie |
| Čas spracovania podania AS IS | * Odhad dopadu realizácie projektu na trvanie výkonu agendy (napr. eliminácia niektorých krokov, ktoré mali vyčíslenú dobu trvania alebo úspory času obdobných projektov) |
| Materiálové náklady AS IS | * Štatistika realizácie agendy napr. z agendového systému alebo inej evidencie |
| Materiálové náklady AS IS | * Identifikovanie eliminovaných nákladov na výkon agendy (napr. irelevantné poštové, tlač a pod.) |

### Úspora nákladov klienta

Tento prípad je zameraný na kalkuláciu nákladov, ktoré musí vynaložiť klient (PO alebo FO) na realizáciu agendy, resp. služby. Prínosy sú definované ako „ušetrené“ náklady klienta vyplývajúce zo zefektívnenia poskytovania služieb / agend, čím nie je potrebná taká časová dotácia zo strany klienta ako v súčasnom stave. Rovnako sa jedná aj o ušetrenie materiálových a iných vyvolaných nákladov v podobe napr. poštovného, cestovného a pod.

Rovnako je možné uviesť ako príklad elektronizáciu služieb, kedy klient nemusí abslvovať cestu na úrad a zháňať potvrdenia, ale je mu umožnený výkon služby / agendy online. Takto ušetrí nie len čas (nákladovo vyjadrený cez jeho mzdu), ale aj ostatné dodatočné náklady.

#### Potrebné premenné na kalkuláciu prínosov

* Identifikovanie projektu rozvoja a investičných výdavkov
* Identifikácia služby, ktorú klient vykonáva:
  + počet užívateľských požiadaviek na službu / početnosť agendy
  + hodinový mzdový náklad – vyjadrený napr. ako hodnota v národnom hospodárstve
  + čas spracovania podania
  + materiálové náklady na spracovanie podania

#### Spôsob kalkulácie prínosov

Kalkulácia vychádza z porovnania nákladového vyjadrenia času potrebného na zabezpečenie služby a dodatočných materiálových a iných nákladov, ktoré je potrebné vynaložiť. Na základe stanoveného času trvania vybavenia agendy v súčasnom a navrhovanom stave je možné identifikovať nárast prínosov v čase, ak bude projekt realizovaný.

Rovnako je možné vidieť aj elimináciou materiálových a iných nákladov na zabezpečenie vybavenia agendy.

#### Potenciálne zdroje údajov v inicializačnej fáze projektu

|  |  |
| --- | --- |
| **Položka kalkulácie** | **Zdroj údajov** |
| Počet užívateľských požiadaviek - AS IS | * Štatistika realizácie agendy napr. z agendového systému alebo inej evidencie |
| Počet užívateľských požiadaviek - TO BE | * Jedná sa o stanovenie buď tých istých hodnôt, alebo ich nárast práve z titulu efektívnejšie výkonu služby / agendy |
| Mzdové náklady hodinový | * Mzdové účtovníctvo |
| Valorizácia mzdy | * Priemerná hodnota rastu miezd v národnom hospodárstve |
| Inflačný kooeficient | * Oficiálne štatistiky SR za sledované obdobie |
| Čas vypracovania podania AS IS | * Štatistika realizácie agendy napr. z agendového systému alebo inej evidencie |
| Čas vypracovania podania TO BE | * Odhad dopadu realizácie projektu na trvanie výkonu agendy (napr. eliminácia niektorých krokov, ktoré mali vyčíslenú dobu trvania alebo úspory času obdobných projektov) |
| Materiálové náklady AS IS | * Štatistika dĺžky trvania vybavenia agendy napr. z agendového systému alebo inej evidencie |
| Materiálové náklady TO BE | * Identifikovanie eliminovaných nákladov na zabezpečenie agendy (napr. irelevantné poštové, tlač a pod.) |

### Kvalitatívne prínosy

V tomto prípade sa jedná o identifikovanie prínosov, ktoré majú iný charakter ako 2 vyššie uvedené prístupy. Je preto potrebné mať k dispozícií aj podrobnú kalkuláciu prínosov a logiky ich výpočtu mimo tieto nástroje, pričom do „kalkulačky“ budú transponované len výsledky identifikovaných prínosov v podobe AS IS nákladov a TO BE nákladov.

V prípade, ak sa jedná o pozitívny prístup k prínosom (napr. že niečoho v ekonomickom vyjadrení bude viac), je potrebné použiť pre zadávané číselné hodnoty znamienko mínus.

# EXCEL

Na kalkuláciu bol pripravený jednoduchý excel, v ktorom je možné stanoviť jednotlivé parametre pre zamýšľaný projekt. Excel je koncipovaný ako súbor povinných polí, ktoré je potrebné vyplniť (žlté polia) a automatických prepočtov (šedé polia) pre všetky potrebné parametre, ktoré sú nevyhnutné na výpočet finálnej kalkulácie.

## Prínosy vyplývajúce z výmeny IKT

Postup vyplňovania:

1. Vyplnenie odhadu investičných výdavkov a ich zaradenie v čase (roky)
2. Výber uplatnených USE CASEov:
   1. Ak **ANO** zobrazí sa štruktúra daného caseu
   2. Ak **NIE** polia pre štruktúru caseu ostatnú neaktívne
3. Prípad – Prevádzkové náklady:
   1. Zadávané hodnoty:
      1. Potrebné stanoviť prevádzkové náklady v čase – náklady na SLA existujúceho riešenia
      2. Stanovenie % hodnoty SLA budúceho riešenia ako náklad na ročnú prevádzku
      3. Stanovenie ročných nákladov na rozvoj daného riešenia
   2. Dopočítané hodnoty:
      1. Kumulatívne AS IS prevádzkové náklady
      2. Ročné prevádzkové náklady na SLA pre TO BE stav
      3. Kumulatívne TO BE prevádzkové náklady vrátane rozvoja
4. Prípad – Znemožnenie výkonu
   1. Zadávané hodnoty:
      1. Stanovenie % valorizácie mzdy zamestnancov, ktorí prichádzajú do styku s AS IS riešením pri výkone svojej agendy
      2. Stanovenie % nárastu výpadkov AS IS riešenia v rokoch za predpokladu, že sa s daným riešením nebude nič robiť
      3. Počet pracovníkov, ktorý vykonávajú agendu, ktorá je závislá na funkčnosti AS IS riešenia
      4. Stanovenie % času pracovníkov, ktorý venujú výkonu agendy dotknutej AS IS riešením
      5. Stanovanie priemerného mzdového nákladu (superhrubá mzda + odmeny) pre rok 1
      6. Stanovenie % výpadkov služby v 1. roku
   2. Dopočítané hodnoty:
      1. Mzdové náklady v rokoch 2 – 10
      2. % výpadku služby v rokoch 2 – 10
      3. Náklady na výpadky v aktuálnom roku
      4. Kumulatívne náklady na výpadky počas 10 rokov
5. Prípad – Zníženie rizika výpadku služby
   1. Zadávané hodnoty:
      1. Stanovenie % nárastu výpadkov služieb v dôsledku zachovania AS IS stavu
      2. Stanovenie hodinovej mzdy v dotknutom sektore, ktorý využíva službu (môže byť priemerná hodinová mzda v národnom hospodárstve)
      3. Stanovenie % valorizácie mzdy zákazníkov využívajúcich služby
      4. Počet podaní ročne pre každý rok
      5. Dĺžka trvania služby v minútach
      6. Stanovenie % výpadkov služby v 1. roku
      7. Stanovenie % predĺženia pre potreby dokončenia služby klientom
   2. Dopočítané hodnoty:
      1. % výpadku služby v rokoch 2 – 10
      2. Náklady na prestoje v aktuálnom roku
      3. Kumulatívne náklady na prestoje počas 10 rokov
6. Následne po vyplnení všetkých relevantných faktorov vyplní v riadku A, či je daný projekt rentabilný alebo nie, resp. za akých okolností je rentabilný, a v ktorom roku začína plynúť rentabilita.

## Prínosy vyplývajúce z optimalizácie / zefektívnenia výkonu agendy vďaka projektom

Postup vyplňovania:

1. Vyplnenie odhadu investičných výdavkov a ich zaradenie v čase (roky)
2. Výber uplatnených USE CASEov:
   1. Ak **ANO** zobrazí sa štruktúra daného caseu
   2. Ak **NIE** polia pre štruktúru caseu ostatnú neaktívne
3. Stanovte počet užívateľských požiadaviek v systéme, ktoré budú následne predmetom kalkulácie pre ušetrený čas na strane štátu ako aj klienta
4. Prípad – Úspora nákladov na strane štátu:
   1. Zadávané hodnoty:
      1. Potrebné stanoviť priemerný hodinový náklad, ktorý obsahuje aj odvody na starne zamestnávateľa ako aj prípadné odmeny
      2. Stanovenie % valorizácie mzdy zamestnancov, ktorí vykonávajú agendu
      3. Stanovenie inflačného koeficientu pre potreby dopočtu materiálových nákladov
      4. Stanovanie času spracovania podania v AS IS a TO BE stave, kedy údaje by mali vychádzať z analytických podkladov
      5. Stanovenie materiálových nákladov na jedno podanie
   2. Dopočítané hodnoty:
      1. Mzdový náklad v 2 – 10 roku
      2. Materiálový nákladov v 2 – 10 roku pre AS IS ako aj TO BE stav
      3. Celkové ročné náklady AS IS a TO BE pre daný rok
      4. Kumulatívne náklady na zabezpečenie agendy počas 10 rokov
5. Prípad – Úspora nákladov klienta
   1. Zadávané hodnoty:
      1. Stanovenie hodinovej mzdy v dotknutom sektore, ktorý využíva službu (môže byť priemerná hodinová mzda v národnom hospodárstve)
      2. Stanovenie % valorizácie mzdy zákazníkov využívajúcich služby
      3. Stanovenie inflačného koeficientu pre potreby dopočtu materiálových nákladov
      4. Stanovanie času vypracovania podania klientom v AS IS a TO BE stave, kedy údaje by mali vychádzať z analytických podkladov
      5. Stanovenie materiálových nákladov na jedno vypracovávané podanie v 1. roku pre AS IS, ako aj TO BE stav
   2. Dopočítané hodnoty:
      1. Mzdový náklad v 2 – 10 roku
      2. Materiálový nákladov v 2 – 10 roku pre AS IS ako aj TO BE stav
      3. Celkové ročné náklady AS IS a TO BE pre daný rok
      4. Kumulatívne náklady na zabezpečenie agendy počas 10 rokov
6. Prípad - Kvalitatívne prínosy
   1. Zadávané hodnoty:
      1. Hodnota dotknutých nákladov pre definovaný prínosy AS IS pre všetky roky
      2. Hodnota dotknutých nákladov pre definovaný prínosy TO BE pre všetky roky
   2. Dopočítané hodnoty:
      1. Kumulatívne náklady dotknutých prínosov AS IS
      2. Kumulatívne náklady dotknutých prínosov TO BE
7. Následne po vyplnení všetkých relevantných faktorov vyplní v riadku A, či je daný projekt rentabilný alebo nie, resp. za akých okolností je rentabilný, a v ktorom roku začína plynúť rentabilita.

## SUMAR

V tejto záložke sú skombinované hodnoty oboch spôsobov stanovenia prínosov ako aj súvisiacich investičných výdavkov. Hodnoty sú dopočítané a nie je potrebné ich meniť.

Rovnako je výsledok podporený grafom, na ktorom je vidieť, v ktorom roku dochádza k návratnosti realizovaných projektov vo väzbe na identifikované prínosy.